கேள்வி: ஆனந்த் டெல்டும்டே - கல்வி மற்றும் பணி குறித்து விரிவாக சொல்லுங்கள்.
பதில்: தெல்தும்டே தனது பொறியியல் பட்டப்படிப்பை விசுவேசவரய்யா தேசிய தொழில்நுட்ப நிறுவனத்தில் முடித்தார். தனது முதுகலை வணிக மேலாண்மை பட்டப்படிப்பை இந்திய மேலாண்மை கழகம் அகமதாபாத் முடித்தார். கருநாடக மாநில திறந்த நிலைப் பல்கலைக்கழகம் இவருக்கு கெளரவ முனைவர் பட்டத்தை வழங்கியது. இவர் சைபர்னேடிக் படிமமாக்கலில் முனைவர் பட்டத்தையும் பெற்றுள்ளார். டெல்டும்டே ஒரு கல்வியாளராகப் பணியைத் தொடங்குவதற்கு முன்னதாக பாரத பெட்ரோலியம் நிறுவனத்தில் செயல் அலுவலராகவும், பெட்ரோநெட் இந்திய நிறுவனத்தில் நிர்வாக மேலாளராகவும் இருந்தார். முதலில் இந்திய தொழில்நுட்பக் கழகம் கரக்பூர் பேராசிரியராகவும், பிறகு கோவா மேலாண்மைக் கல்வி நிறுவனத்தில் முதுநிலை பேராசிரியராகவும் பணிபுரிந்தார். ''எக்னாமிக் அண்டு பொலிடிகல் வீக்லி'' என்ற பத்திரிக்கையில் "மார்ஜின் ஸ்பீக்" என்ற தலைப்பிலான பத்தியை எழுதி வந்தார். ''அவுட்லுக் (இதழ்)'' இதழிலும் இவர் தனது பங்களிப்பை வழங்கி வந்தார். மேலும், ''தெகெல்கா'' என்ற பத்திரிக்கைக்காகவும், மற்றும் ''செமினார்'' என்ற வலைத்தளத்திலும் எழுதி வந்தார்.